ગુવાહાટી : આસામમાં પૂરની સ્થિતિ વધારે વણસી ગઈ છે. હવે ૮૦ ટકા આસામ પૂરના પાણી હેઠળ છે. બીજી બાજુ મોતનો આંકડો વધીને ૪૩ સુધી પહોંચી ગયો છે. રાજયના ૨૭ જિલ્લા પૈકી ૨૦ જિલ્લા પૂરના સકંજામાં આવી ચુકયા છે. આસામમાં પૂરની સ્થિતિ હજુ પણ ગંભીર બનેલી છે. પૂરના કારણે અસરગ્રસ્ત લોકોની સંખ્યા ૧૮ લાખથી પણ ઉપર પહોંચી ગઈ છે. બચાવ અને રાહત કામગીરી યુદ્ઘના ધોરણે ચાલી રહી છે. આ વર્ષે પૂરના બે મોજામાં મોતનો આંકડો ૪૮ ઉપર પહોંચ્યો છે.